شەفەق نیوز/ وەزارەت تەندروسی لە هەرێم کوردستان، ئمڕوو جمعە، راگەیان تۆمارکردن ٢١٥ تۊشهاتن نوو وە ڤایڕۆس کۆڕۆنا، لە ماوەی ٢٤ ساعەت گوزەیشتە.
وەزارەتەگە لەبەیاننامەیگ رەسیە ئاژانس شەفەق نیوز وت: ٤١٤٩ تاقیکردنەوە ئانجامدا وەیجۊرە: ١٥١٤ هەولێر، ٢٥٠ سلێمانی ، ٢٣٣١ دهۆک،  ٥٤ گەرمیان.
وتیش؛ ٢١٥ تۊشهاتن نوو تۆمارکرد وەیجۊرە بەشەەوبۊن: ٤٧ هەولێر، ٤٥ سلێمانی، ١١٤ دهۆک، ٩ گەرمیان.
بەیاننامەگە ئاماژەدا وە خاسەوبۊن ٢٥٦ تۊشهاتگ وەیجۊرە: ١١٤ هەولێر، ١٢ سلێمانی، ١١٤ دهۆک، ٤ هەڵەبجە، ١٢ گەرمیان.
بەیاننامەگە هەمیش وت: ٨  تۊشهاتگ ئمڕوو مردن، وەیجۊرە: ٢ هەولێر، ٣ سلێمانی، ١ دهۆک، ١ هەڵەبجە، ١ گەرمیان.
وەیەوە گشت تۊشهاتنەگان لە وەخت بڵاوبوین ڤایڕۆس کۆڕۆنا لە هەرێم تا ئیسە رەسیە ١٠١٣٨٧  تۊشهاتگ، لەلیان ٦٦١٢٠ بیمار خاسەوبۊنە، و ٣٣٢٨ مردنە.
